CELEX: 22008D0078
Language: hu
Date: 2008-06-06 00:00:00
Title: Az EGT Vegyes Bizottság 78/2008 határozata ( 2008. június 6. ) az EGT-megállapodásnak a négy szabadságon kívül eső meghatározott területeken folytatott együttműködésről szóló 31. jegyzőkönyve módosításáról

25.9.2008   
            
            
               HU
            
            
               Az Európai Unió Hivatalos Lapja
            
            
               L 257/47
            
         
      AZ EGT VEGYES BIZOTTSÁG 78/2008 HATÁROZATA
   
   (2008. június 6.)
   az EGT-megállapodásnak a négy szabadságon kívül eső meghatározott területeken folytatott együttműködésről szóló 31. jegyzőkönyve módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 86. és 98. cikkére,
   mivel:
   
               (1)
            
            
               A megállapodás 31. jegyzőkönyvét a 2005. február 8-i 23/2005 EGT vegyes bizottsági határozat (1) módosította.
            
         
               (2)
            
            
               Helyénvaló kiterjeszteni a megállapodás szerződő feleinek együttműködését a 2119/98/EK európai parlamenti és tanácsi határozatban és a 2000/96/EK határozatban szereplő fertőző betegségek tekintetében e határozatok módosításáról szóló, 2007. december 18-i 2007/875/EK bizottsági határozatra (2).
            
         
               (3)
            
            
               Ennek következtében a megállapodás 31. jegyzőkönyvét módosítani kell annak érdekében, hogy e kiterjesztett együttműködés lehetővé váljon,
            
         A KÖVETKEZŐKÉPPEN HATÁROZOTT:
   1. cikk
   A megállapodás 31. jegyzőkönyve 16. cikke (1) bekezdésének második francia bekezdése (2119/98/EK európai parlamenti és tanácsi határozat) a következőképpen egészül ki:
   „az alábbi módosítással:
   
               —
            
            
               
                  32007 D 0875: a Bizottság 2007. december 18-i 2007/875/EK határozata (HL L 344., 2007.12.28., 48. o.).”
            
         2. cikk
   Ez a határozat a megállapodás 103. cikke (1) bekezdésében említettek szerinti utolsó bejelentésnek az EGT Vegyes Bizottsághoz történő beérkezését követő napon lép hatályba (3).
   3. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2008. június 6-án.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 161., 2005.6.23., 52. o.
   
      (2)  HL L 344., 2007.12.28., 48. o.
   
      (3)  Alkotmányos követelmények fennállását nem jelezték.